|  |  |  |  |  |
| --- | --- | --- | --- | --- |
| **Tunnustuse kategooria** | **ELUTÖÖ TEGIJA SOTSIAALVALDKONNAS** | | | |
| **Kandidaadi andmed** | | | | |
| Nimi ja sünniaeg | Maiju Mumm, 17.02.1981 | | | |
| E-posti aadress ja telefon | [Maiju.Mumm@sotsiaalkindlustusamet.ee](mailto:Maiju.Mumm@sotsiaalkindlustusamet.ee), | | | |
| Asutus | Sotsiaalkindlustusamet | | | |
| Omab töötamiseks vajalikku väljaõpet või kehtivat kutset, nimeta. | Omab erialast ettevalmistust ohvriabi osutamiseks ja vastab ohvriabi vahetult osutava isiku erialase ettevalmistuse nõuetele, mis on sätestatud ohvriabi seaduses ja sotsiaalkaitseministri 03.04.23 määruses nr 20 „Ohvriabi osutava isiku erialase ettevalmistuse nõuded ja koolitused“ | | | |
| Valdkond | Ohvriabi | | | |
| Sotsiaalvaldkonnas töötamise üldine staaž (vähemalt 30. aastat) | Sotsiaalvaldkonnas töötamise kogemust ligi 22 aastat, sellest 20 aastat ohvriabis | | | |
| **KANDIDAADI ISELOOMUSTUS:** [**VAATA JUHENDIT ENNE TÄITMIST!**](https://www.eswa.ee/wp-content/uploads/2024/11/Kandidaadi-esitamise-juhend-2025.pdf) | | | | |
| **Kirjelda/nimeta kandidaadi töökohad koos ametinimetuste ja saavutustega.** | | | | |
| Maiju Mumm töötab Sotsiaalkindlustusametis ohvriabi peaspetsialistina, kelle tööpiirkonnaks on Viljandimaa. Maiju on olnud ohvriabi peaspetsialist alates riikliku ohvriabi loomisest 2005. aastal. Veebruaris tähistab ohvriabi oma 20. aastapäeva, ja Maiju on ainus algusaastatel liitunutest, kes endiselt ohvriabis vahetult ohvritega töötab. Enne ohvriabi töötas Maiju lühikest aega sotsiaalvaldkonnas lastega seotud asutuses.  Peamise saavutusena võib välja tuua, et ei ole palju selliseid inimesi, kes suudaks püsivalt ja pikaaegselt töötada nii väljakutsete rohkes valdkonnas nagu ohvrite toetamine. Jäädes samal ajal empaatiliseks, rõõmsameelseks, tasakaalukaks ning ennast arendavaks. Maiju on see inimene, kelle poole saadetakse vägivalla ja kuriteo ning kriisijuhtumite korral kõik piirkonda liituvad uued spetsialistid – olgu nad õpetajad, KOV töötajad, PPA ametnikud või vabaühenduste esindajad. Maiju on tõeline ohvriabi raudvara, kelle teadmiste pagasit ja pehmeid siiraid isikuomadusi võib jäädagi imetlema. Seda ilmestavad arvukad tänukirjad ja tunnustused nii PPA kui prokuratuuri poolt. | | | | |
| **Too vähemalt kaks näidet, kuidas tema valdkonnas töötamine on avaldanud sotsiaalvaldkonnas suurt mõju ja loonud lisandväärtust?** | | | | |
| Silmapaistev on Maiju oskus keerulistes kriisiolukordades jääda rahulikuks ja tasakaalukaks, pakkudes sellega leevendust nii ohvritele kui ka teinekord esmareageerijatele. Oma karjääri jooksul on Maiju kokku puutunud Viljandi piirkonna suurimate kriiside ja tragöödiatega. Ta julgustab, loob turvalisust ja on sillaks kannatanute, erinevate abivõimaluste ning ametkondade vahel. Maiju suudab vahendada kõige keerukamaid konflikte ning lahendada rahuliku, kuid asjatundliku tegutsemisviisiga rängemaidki vägivallajuhtumeid. Maiju tööd ja tegemisi hindavad kõrgelt tema kolleegid politseimajast, kelle sõnul ilma temata ei saaks nad poolt tööd tehtud. Emotsionaalselt rasketes juhtumites vajavad sageli toetust ja raja hoidmist ka nemad ise.  Meil on ohvriabis ütlus, et kui midagi õudset Eestis juhtub, siis juhtub see esmakordselt Viljandis. Seega on Maiju olnud teerajajaks juhtumite lahendamisel ka kõigi meediast läbi käinud julmemate lugude juures. Tal on helikoptervaade ja parim vaist sotsiaalvaldkonnas ning ta teab alati, mida teha. Seda nõu küsivad talt nii KOV spetsialistid, PPA ametnikud kui koolijuhid. Lisaks sellele on olnud Maiju kaasatud hulgaliselt erinevatesse kadunud inimeste otsingutesse, andnud keset metsa psühholoogilist esmaabi kadunud lastele, toetanud vägivalla kuriteo tagajärjel lähedase kaotanud inimesi, peatanud suitsiidikatseid jpm. | | | | |
| **Too vähemalt kaks näidet, kuidas elukestva õppijana rakendab/s omandatut, sh kannab/ndis kutse-eetika ning sotsiaaltöö väärtusi?** | | | | |
| Maiju on silmapaistev näide sotsiaaltöötaja eetiliste põhimõtete ja väärtuste kandjast, väljendades neid oma isikuomadustes, väärtushinnangutes, erialastes oskustes, koostöös ning töösse suhtumises.  Maiju pikaajalise töötajana on näidanud alati valmisolekut uuendusteks, nende ettevalmistamisel aktiivselt kaasa löönud ning teisi kolleege toetanud. Loetud päevad tagasi liikus ohvriabi vanast infosüsteemist SKAIS STAR2 ja Maiju andis panuse oma kogemuse najal kogu arendusprotsessi vältel ohvriabi STAR2 menetlustesüsteemi loomisesse, et parandada seeläbi võimalust oluliselt lihtsamaks ja paremaks võrgustikutööks ohvrite abistamise suunal.  Maiju elukestva õppijana on kui MARAC koordinaator – hinnatud täisealise lähisuhtevägivalla ohvri võrgustikutöö koordinaator Viljandi piirkonnas, mille läbi on turvalise elu ja iseseisva toimetuleku saavutanud kümned ja kümned kõrge riskiga LSV ohvrid.  Maiju on teinud järjepidevalt ennetustööd ka noorte seas. Ta käib koolides rääkimas, harides noori lähisuhtevägivalla ohtude osas ja õpetades turvaliste suhete alustalasid. Lisaks on ta panustanud ennetustegevustega KOVides, rääkides ohvriabi tööst ja võimalustest. | | | | |
| **Too vähemalt kaks/kolm näidet, kuidas ta jagab oma professionaalseid kogemusi ja teadmisi kolleegidele/praktikantidele/uutele töötajatele või on välja õpetanud uusi kolleege ja/või on praktikajuhendaja?** | | | | |
| Maiju on olnud ohvriabis mentoriks vähemalt paarikümnele uuele töötajale. Kui keegi midagi täpselt ei oska, siis küsitakse ikka esimesena Maijult. Olgu see siis sisuline või tehniline küsimus. Lisaks suurepärastele nõustamisoskustele ja traumateadlikkusele, on Maijul ka alati selge ja korras tööprotsesside tehniline pool. Oma teadmistega on ta toetanud ka juhtivaid rolle, sest Maiju teadmisi ja oskuseid usaldatakse kõrgelt. Nagu eelnevalt mainitud, ei piirdu Maiju toetuse pakkumine erialaselt vaid majasiseste kolleegidega. Tema juurde pöördutakse nõu saamiseks erinevate ametkondade inimeste poolt kui tegemist on võimaliku ohvriks langemise juhtumiga. | | | | |
| **Too vähemalt kaks/kolm näidet, kuidas tema tööalased saavutused on mõjutanud KOV/kogukonna/Eesti sotsiaalhoolekande arengut?** | | | | |
| Maiju pidev ennetustegevus ja võrgustiku teadlikkuse järjepidev kasvatamine traumateadlikust kohtlemisest ja taasohvristamise vältimise olulisusest on aidanud kaasa ohvrite stigmatiseerimise ja korduvohrvistumise vähendamisele. See, kuidas Maiju suhtleb iga kliendi ja koostööpartneriga ohvrite kohtlemise küsimustes, on tugevalt mõjutanud piirkonna üldist arusaama vägivallateemadest ja koostööpraktikaid ohvrite abistamisel. Maijul MARAC võrgustiku looja ja hoidjana piirkonnas on oluline roll, et hädaohus lähisuhtevägivalla ohvrid saavad Viljandimaal kaitset ja tuge. | | | | |
| **Miks esitatud kandidaat väärib sinu hinnangul tunnustust võrreldes teistega?** | | |  |  |
| Maiju väärib tunnustust, sest tegemist on praktikuga, kes on teinud üle 20 aasta igapäevaselt ennastsalgavat emotsionaalselt ränkrasket tööd, hoides end samal ajal vaimselt vormis ning motiveerituna ning kes ise ei tõsta end kunagi esile. Maijul on omapärane oskus töötada juhtumite kallal sügava pühendumise ja südamega, toetades teisi võtmata selle eest ise kunagi krediiti. Nende aastate jooksul oleme korduvalt soovinud teda esile tõsta tema suurepärase töö eest, kuid Maiju on jäänud alati alandlikuks ning loobunud igasugusest tähelepanust. Öeldes vaid, et naudib seda, kui saab oma teadmiste ja olemasoluga kellegi elu vähekenegi paremaks ja turvalisemaks muuta. Nüüd on see päev, kus sellise imelise inimese ja sotsiaalvaldkonna kuldmuna olemasolust peavad teada saama ka kõik sotsiaalvaldkonna inimesed. | | | | |
| **Kandidaadi esitaja andmed** | | | | |
| Nimi | Kaire Tamm | | | |
| Asutus/ametikoht | Sotsiaalkindlustusamet | Ohvriabi osakonna juhataja | | |
| E-posti aadress ja telefon | Kaire.Tamm@sotsiaalkindlustusamet.ee | 53824249 | | |
| Esitamise kuupäev | 17.01.2025 | | | |